מגפת הקורונה בנורווגיה

מגפת הקורונה, בה חלו המונים במחלת נגיף הקורונה בנורווגיה, התפשטה אל המדינה בסוף פברואר 2020.

== התפשטות המגפה ==
ב-26 בפברואר 2020 הודיעה נורווגיה על מקרה ראשון של הדבקה בנגיף הקורונה בשטחה. מדובר באדם, אזרח המדינה, שחזר מביקור בסין.<ref></ref>

ב-11 במרץ הודיעה נורווגיה כי היא אוסרת על קיום אירועים גדולים במדינה.<ref></ref> למחרת, הודיעה נורווגיה על מקרה מוות ראשון בשטחה כתוצאה מנגיף הקורונה.<ref></ref>

כמו כן, הודיעה ממשלת נורווגיה על סגר כללי ברחבי המדינה החל מהשעה 6 בערב. כל בתי הספר, האוניברסיטאות, גני הילדים, מספרות, חדרי כושר ברחבי המדינה למשך לפחות שבועיים. התכנסויות ואירועי ספורט ותרבות נאסרו והוטלו מגבלות על מסעדות.<ref></ref><ref></ref> היא סגרה את ארבעת אתרי הנופש הגדולים והפופולרים המציעים חופשות סקי: טירסיל, הפג'ל, המסדל וקביטפג'ל,<ref></ref> ואמרה כי על המועסקים לשמור על מרחק של לפחות מטר אחד מהשני.<ref></ref>

בנוסף על כך, חברת התעופה הנורווגית, נורוויג'ן אייר שאטל כי היא תקרקע 40 אחוז מצי המטוסים שלה לטווח הארוך שלה ותבטל עד 25 אחוז מטיסותיה לטווח הקצר עד סוף מאי.<ref></ref>

למחרת הודיעה נורווגיה על הטלת מגבלות כניסה למדינה דרך נמל התעופה הבינלאומי אוסלו גרדרמואן. רק נורווגים, אזרחי מדינות נורדיות ותושבים זרים של המדינה היחידים הורשו להיכנס למדינה.<ref></ref> באותו יום, הודיעה רוסיה כי היא אוסרת על יציאת טיסות לנורווגיה ונחיתת טיסות ממנה בשטחה עקב התפשטות נגיף הקורונה.<ref></ref> ב-14 במרץ הודיע ראש ממשלת רוסיה, מיכאיל מישוסטין כי רוסיה סוגרת את גבולותיה המשותפים עם נורווגיה.<ref></ref> ב-16 במרץ סגרה נורווגיה את נמלי התעופה והנמלים הימיים שלה עקב התפשטות נגיף הקורונה.<ref></ref><ref></ref> ב-19 במרץ הודיעה נורווגיה כי היא אוסרת על אזרחיה לנסוע לבקתות הכפריות שלהם בשל החשש מהתפשטות נגיף הקורונה.<ref></ref>

ב-20 במרץ הבנק המרכזי של נורווגיה חתך את שיעור מדיניות המפתח שלה ל-10% במכרז כדי להקל על ההשפעה הכלכלית של נגיף הקורונה.<ref></ref>

ב-6 באפריל הודיע שר הבריאות כי ההתפרצות תחת שליטה ודועכת (מספר ההתרבות הבסיסי היה 0.7). הממשלה פרסמה אסטרטגית יציאה שהתבססה על מספר ההתרבות הבסיסי.<ref></ref>

ב-12 באוקטובר, במקביל להחמרות באוסלו ובמקומות מסוימים, היו הקלות באחרים.<ref></ref> בסוף אוקטובר, התקהלויות בחוץ הוגבלו ל-50 איש, מה שהפך החלטה קודמת לאפשר עד 200 איש, בעוד המספר המרבי שהותר להיפגש במסגרת פרטית הופחת מ-20 למשק בית שאירח לא יותר מ-5 אורחים.

ב-5 בנובמבר, עודדו את האזרחים לצמצם מגעים ויציאה מהבית. הוחלט שהברים יסגרו בחצות. התקהלויות הוגבלו: לא יותר מ-20 אנשים הורשו להשתתף באירועים פרטיים במקומות ציבוריים; מקסימום 50 באירועים פנימיים ללא מקומות ישיבה קבועים. עד 200 באירועים פנימיים עם מקומות ישיבה קבועים.<ref></ref><ref></ref> משקי בית היו רשאים להזמין לביתם 5 אורחים לכל היותר, כשהם חייבים להישאר מטר אחד מהשני. לא הוטל סגר שני.<ref></ref><ref></ref>

מטיילים בנורווגיה היו חייבים לבצע בדיקה שלילית בכניסה לארץ והיה עליהם להישאר מרותקים במשך 10 ימים במלון מוסמך לאחר הגעתם. על המפרים חלו קנסות גבוהים או גירוש.<ref></ref>

באוסלו הונהגו מגבלות קשוחות יותר משאר המדינה. בנובמבר נוספה החמרה נוספת שכונתה סגר חברתי.<ref></ref> למשל, אירועי פנים נאסרו ואירועי חוץ הוגבלו ל-200. אירועים פרטיים הוגבלו לעשרה איש.<ref></ref>

אחרי עליה לשיא ב-17 בנובמבר החלה ירידה בתחלואה.<ref></ref> לאחר כחודש, שבה העלייה בתחלואה היומית.

ב-18 בינואר 2021, נקבעו הקלות מסוימות.<ref></ref><ref></ref> באוסלו המשיך הסגר החברתי.<ref></ref> זאת לאחר הבחירות בתחילתו.<ref></ref> ב-1 במרץ, כל המסעדות והחנויות הלא-הכרחיות נסגרו באוסלו בגלל החשש להתפשטות הווריאנט הבריטי של נגיף הקורונה.<ref></ref> בהמשך הודיעה אוסלו שהיא תסגור את חטיבות הביניים ואת התיכונים עד תחילת אפריל, ותטיל עוד הגבלות על התקהלויות.<ref></ref>

לקראת פסחא, הוטלו הגבלות ארציות כך שהוקשחו הכללים באזורים מסוימים. למשל, התקהלות בחוץ הוגבלה ל-50.<ref></ref> ב-7 באפריל פורסמה תוכנית הקלות בת 4 פעימות.<ref></ref>

בתחילת יולי, נורווגיה אמנם הודיעה על הסרה של כמה הגבלות, אבל באותה נשימה הכריזה כי היא דוחה לסוף החודש את השלב האחרון של פתיחת הכלכלה שלה בשל החשש מהווריאנט ההודי. בין ההגבלות שהושארו בתוקף – ושממשלת נורווגיה קיוותה במקור להסירן – אלה האוסרות על ברים ומסעדות לשרת את מי שאינו יושב בשולחן ואלה הקובעות כי אסורה התכנסות של יותר מ-20 איש בבתים פרטיים. גם הגבלות על ספורט למטרות בידור נשארה בתוקף.<ref></ref>

ב-25 בספטמבר, הוסרו שאר ההגבלות. מגבלות על כניסה למדינה נשארו.<ref></ref><ref></ref> בנובמבר, הושב התו הירוק לאור עליה בתחלואה.<ref></ref> בהמשך נוספו כללים.<ref></ref><ref></ref> בדצמבר, ראש הממשלה גם הודיע כי ברים ומסעדות לא יגישו יותר אלכוהול, עבודה מרחוק תהיה חובה במידת האפשר, מנדטים של מסכות יורחבו והגישה לבריכות ולחדרי כושר תוגבל.<ref></ref> צעדים חדשים נוספים כללו החמרה של הכללים בבתי ספר, חובת עבודה ביתית לכל מי שיכול וצמצום כמות הנוכחים באירועים.<ref></ref> הן הוסרו במהלך 2022.<ref></ref>

==ראו גם==
* מערכת הבריאות בנורווגיה

== קישורים חיצוניים ==

== הערות שוליים ==

נורווגיה
נורווגיה
קטגוריה:נורווגיה: בריאות ורפואה
קטגוריה:נורווגיה: היסטוריה